google/wiki40b huggingface dataset:
RAL

RAL er et fargesystem utviklet i 1925 av Deutsches Institut für Gütesicherung und Kennzeichnung e.V. (RAL) for å skape et enkelt system for å vise ulike farger. Det begynte med 40 farger, men består nå av nærmere 200 i det som kalles RAL Classic, og ytterligere i det som kalles RAL Design.
RAL står for Reichsausschuss für Lieferbedingungen («Rikskomité for leveransebetingelser»).
Med RAL menes vanligvis RAL Classic, der fargene betegnes med et firesifret nummer. Blant RAL-fargene finnes, til forskjell fra NCS-fargene, blant annet fluoirserende farger. Videre angir ikke RAL-kodene, til forskjell fra NCS-kodene, hvordan fargen skal blandes, selv om de er i systematisk ordning.
Sekkspinnere

Utseende

Hannene er små til ganske store (vingespenn 8 – 56 mm), som oftest kraftig bygde sommerfugler. Kroppen er spoleformet, hodet forholdsvis lite, ofte med kraftige, fjærformede antenner. Munndelene er sterkt redusert og ikke funksjonelle. Vingene er temmelig brede, forvingene avrundet trekantede. De er vanligvis ensfarget mørke, og sparsomt skjellkledte, i tillegg er de kledt med fine hår. Bakvingene er brede og avrundede. Hos noen arter ligner hunnen hannen, bortsett fra at antennene ikke er bredt fjærformede, men oftere er hunnen larvelignende (larviform), uten godt utviklede vinger, bein, antenner eller munndeler. Den er også vanligvis betydelig større enn hannen.
Larvene lever i hus av silke og jord eller plantedeler, på samme måten som mange vårfluer. Formen på huset er gjerne karakteristisk for den enkelte arten, og de er ofte lettere å bestemme ut fra larvehusene enn ut fra voksne individer. Husene er vanligvis mer eller mindre sekkformet eller sylindriske, men kan ha annen form, for eksempel sneglehus-formede.

Levevis

Larvene har ofte et vidt spekter av mulige vertsplanter, og spesialiserer seg ikke på noen få. De kan være ganske tallrike. Larven bærer huset med seg, når den hviler eller skal forvandle seg til en puppe, spinner den det fast til underlaget. Huset gir utmerket kamuflasje mot fugler og andre rovdyr. Husene kan bli opptil 15 cm lange for enkelte tropiske arter. Huset har to åpninger, en i toppen der larven stikker ut forkroppen for å ete, en i bunnen der den slipper ned avføringen, og der den voksne sommerfuglen klekkes. Larveutviklingen kan ta flere år. Hunnene forlater gjern aldri larvehuset, men sitter der og skiller ut feromoner som tiltrekker seg hannene, som flyr om natten. Hunnen sparer ressurser ved å ikke utvikle «voksne» organer og kan dermed bruke mer på eggproduksjon; eggantallet kan dermed være meget høyt, i alle fall 1500 for en enkelt hunn. Hos noen arter legger ikke hunnen eggene før hun dør, men de nye larvene klekkes fra hunnens døde kropp. Vanligvis er de nyklekte larvene bladminerere en tid, før de spinner larvehus. 
Noen arter kan være parthenogenetiske, dvs. at hunnene legger egg uten befruktning og hanner finnes ikke eller bare sjelden. Et eksempel er den europeiske arten Thyridopteryx ephemeraeformis, som bygger sneglehus-formede larvehus av jordpartikler. Vanligvis finner man bare parthenogenetiske hunner som aldri forlater larvehusene, men vingede hanner forekommer av og til.

Skadedyr

Sekkspinnerne er ikke regnet som alvorlige skadegjørere, men noen arter kan gjøre en del skade på frukttrær (appelsin) og skogstrær (f.eks. akasie, furu) dersom de er særlig tallrike.

Mat

Larvene av arten Debarrea malagassa, lokalt kjent som fangalabola, blir samlet inn og brukt til menneskeføde på Madagaskar.
Liangzhukulturen

Liangzhukulturen (kinesisk: 良渚文化, pinyin: Liángzhǔ wénhuà) fra 3400 f.Kr. til 2250 f.Kr. var den siste neolittiske jadekultur i Yangtzeflodens delta i Kina. 
Kulturens innflytelsessfære strakk seg fra rundt Taisjøen nordover til Nanjing og langs Chang Jiang, østover til Shanghai og havet, og sør til dagens Hangzhou.
Kulturen hadde en svært lagdelt struktur, der gjenstander av jade, silke, elfenben og lakk utelukkende er å finne i elitens graver, mens keramikk ble lagt i de fattiges graver. Kulturen har navn fra funnstedet Liangzhu  i fylket Yuhang i provinsen Zhejiang, som ble utgravd første gang av Shi Xingeng i 1936.

Særtrekk og oldsaksfunn

Kulturen hadde et avansert jordbruk, med irrigasjon, rismarker i kunstig anlagte overflommingsfelter, og akvakultur. Husene stod ofte på påler i elver eller langs elvebreddene. 
De typiske jadearbeidene fra denne kulturen er nøye utarbeidede, store, rituelle objekter, ofte med innrisset taotiemotiv. Mest typiske for denne kulturen er dens cong-sylindere. Den største cong funnet veiet 3,5 kg. Bi (runde plater) og Yueøkser (seremonielle økser) er også blant funnene. Jadependanter fra kulturen har avbildninger av småfugler, duer og fisker. Mange jadegjenstander fra Liangzhoukulturen hadde et melkehvitt, beinaktig aspekt på grunn av steintypen tremolitt og påvirkningen av vannbaserte væsker i gravfeltene, selv om man også har funnet jader laget av actinolitt eller serpentin.
Et neolittisk alter fra Liangzhukulturen, utgravd i Yaoshan i Zhejiang, viser at de religiøse konstruksjonene var svært forseggjorte.
Et nytt funn av rester av gamle bymurer ble offentliggjort av Zhejiangs provinsregjering den 27. november 2007. Det ble konkludert at funnstedet må ha vært Liangzhourikets hovedstad. Dette riket strakk seg på det meste helt nord til Shandong. Liangzhukulturmuseet ble ferdig og åpnet i 2008. Stedet ligger 17,5 kilometer nordvest for det nordøstlige hjørnet av Vestsjøen i Hangzhou.
I tillegg til de ovennevnte funnstedene har det blitt gjort særlig betydningsfulle funn fra denne kulturen i Fanshan, Sidun, Mojiaoshan og Huiguanshan.
Zheng Xie

Zheng Xie (forenklet kinesisk: 郑燮; tradisjonell kinesisk: 鄭燮; pinyin: Zhèng Xiè; Wade–Giles: Chen Hsieh, født i 1693 i Taizhou i provinsen Jiangsu i Kina, død i 1765), alment kjent som Zheng Banqiao (forenklet kinesisk: 郑板桥; tradisjonell kinesisk: 鄭板橋; pinyin: Zhèng Bǎnqiáo) var en kinesisk maler. Han kom fra fattige kår men ble magistrat i Shandong. Etter tolv år ble han kritisk til livet som embedsmann og avstod fra å innynde seg hos høyere rangerte mandariner.
Etter det viet han seg til malerkunsten. Han regnes som en av de åtte eksentrikere fra Yangzhou. Han er kjent for sine gjengivelser av orkideer, bambus og steiner.
I 1748 ble han for en kort periode mandarin igjen som offisiell kalligraf og maler for Qianlong-keiseren.
Som kalligraf skapte han en ny stil influert av sine orkidetegninger. I tillegg til dette hadde han interesse or litteratur og poesi. Han foretrakk å skrive om vanlig folk i en naturlig stil.
Dubbing

Dubbing (dub på engelsk) er å spille inn en ny versjon av lydsporet til en film eller en TV-serie på et annet språk enn det originale. I Norge er dubbing mest brukt på tegne- og animasjonsfilmer, særlig ettersom de er rettet mot barn. I andre sammenhenger er undertekster blitt mest vanlig.

Etymologi

Dubbing er avledet fra engelsk dub i betydningen «å legge til eller endre lyden på film», først dokumentert i 1929, og er en forkortelse av double; kalt slik ettersom det involverer å legge til en ekstra innspilling av stemmer og kombinere det med lydsporet.

Andre betydninger av dubbing

Dubbing kan også bety et materiale fluebindere legger inn i kroppen på flua for å få denne mer livaktig eller for å flyte bedre.
Dub er også en moderne musikkstil (som kommer fra reggae fra 1974 der man tar prøver av et lydspor og forvrenger dette for å oppnå en effekt. Denne effekten kan være gjerne en spesielt dyp bassklang eller at vokalistens stemme gjengis én eller to oktaver lavere enn i virkeligheten. Bruk av trommer og bass er også fremtredende i denne musikkstilen.

Fordeler og ulemper

Fordelen med dubbing er at seeren slipper å se ned på teksten, og dermed kan konsentrere seg om hva som skjer i bildet. Dette er kanskje viktigst for mindre barn, som leser sakte eller ikke kan lese i det hele tatt.
Ulempen er at det verbale som originalskuespillerne bidrar med, kan delvis gå tapt i oversettelsen. Forholdet til dette varierer imidlertid sterkt fra land til land. I land som Frankrike og Tyskland er innbyggerne vant til at utenlandske filmer er dubbet, og synes dette er helt naturlig. Her legges det ofte mye arbeid i dubbingen for at den skal bli så nær opp til originalen som mulig. 
En kommersiell ulempe er at dubbing kan forsinke premieren på filmen med flere måneder i forhold til premieredatoen i opprinnelseslandet. Dette har gjort at endel filmer først dubbes når de kommer på tv, mens de vises i tekstet versjon på kino.

Dubbing og engelskkunnskaper

I flere europeiske land dubbes alle utenlandske filmer og TV-serier. Lydsporet spilles inn i helt ny versjon. Noen andre enn original-skuespillerne snakker for eksempel tysk, spansk eller italiensk – og forsøker som best de kan å snakke i takt som skuespillernes leppebevegelser. Ulempen er at de gir glipp av filmens egentlige lyd.
Bruk av dubbing er ofte brukt som en forklaringsfaktor på at engelskkunnskapene er lavere i Sentral-Europa, enn i for eksempel de skandinaviske landene der dubbing er mye mindre utbredt. Noen steder som i Nederland, Sverige og Danmark bekrefter over 80 prosent av innbyggerne at de kan føre en samtale på engelsk. I andre land er andelen klart lavere. En intereuropeisk forskningsgruppe har gått systematisk gjennom hvilke land som har dubbing eller teksting. Deretter sammenlignet de dette med hvor gode innbyggerne er i engelsk. Undersøkelsen viser at land med dubbede engelskspråklige filmer og TV-serier, skårer hele 23 prosentpoeng dårligere enn land uten. En EU-undersøkelse gjort i 2006 viste at flere enn 90 prosent i tekste-landene Norge, Sverige, Danmark og Nederland, vil ha tekstede filmer. De vil ikke ha dubbing.
Eierseksjonsloven

Lov om eierseksjoner (eierseksjonsloven) av 23. mai 1997 regulerer en særlig form for sameie der hver sameier har enerett til å bruke en bolig eller et lokale, og der hver sameieandel behandles som en egen eiendom, se nærmere eierseksjon.
Agrément

Agrément betegner mottakerstatens godkjennelse av en ambassadør på en ny post. Utsenderstaten må sikre seg at mottakerstaten før ankomsten har gitt agrément for personen den akter å akkreditere som ambassadør. Mottakerstaten er ifølge Wien-konvensjonen om diplomatiske forbindelser ikke forpliktet til å begrunne en nektelse av agrément overfor utsenderstaten.
Det forekommer i praksis svært sjelden at en ambassadør nektes agrément.
Agrément ble tidligere kalt agréation.
Gammleng-prisen

Gammleng–prisen, egentlig Rolf Gammlengs Ærespris, er en pris opprettet av Fond for utøvende kunstnere i 1982, 25 år etter at fondet ble etablert i 1957. Den deles ut til utøvere som på en fortjenestefull måte har medvirket på grammofoninnspillinger eller i sceniske forestillinger. Prisen er oppkalt etter Rolf Gammleng, som var forbundsleder for Norsk Musikerforbund da fondet ble opprettet, og som var sterkeste pådriver til opprettelsen. Det blir hvert år delt ut priser til rundt 10 utøvere i forskjellige klasser. I forbindelse med fondets 50-årsjubileum i 2007 ble det samlede prisbeløpet øket fra 310 000 kroner til 410 000 kroner; 50 000 til vinneren av veteranprisen og 40 000 til de øvrige prisene. Under markeringen av fondets 60-årsjubileum i 2016 ble det delt ut to ekstra veteranpriser, og det totale prisbeløpet ble øket til totalt 675 000, 75 000 til veteranprisene og 50 000 til de øvrige.
Vitalij Ginzburg

Biografi

Ginzburg ble født i en jødisk familie i Moskva i 1916, faren hans var Lazar Jefimovitsj Ginzburg og moren hans var Augusta Felgenauer. Faren hans hadde skole med han hjemme i elleve år. Han ble uteksaminert fra Statsuniversitetet i Moskva i 1938. I 1994 ble han med i det sovjetiske kommunistisk parti. I 1950 utviklet han Ginzburg-Landau-teorien sammen med Lev Landau; dette er en teori om superledning og hvordan elektromagnetiske bølger oppfører seg i plasma, samt en teori om opphavet til kosmisk stråling. Han er også kjent blant biologer for å hjelpe med å fjerne Trofim Lysenkos styre over den sovjetiske landsbrukforskningen, hvilket tillot genetisk vitenskap å bli forsket på i Sovjetunionen.
I 1937 giftet han seg med Olga Zamsja.
I 1946 giftet han seg igjen, med Nina Ginzburg, som hadde vært ett år i fengsel etter falske anklager for å ha prøvd å mydre Josef Stalin.
Ginzburg var sjefsredaktør i den vitenskapelige journalen Uspekhi Fizitsjeskikh Nauk. Han var også leder ved det akademiske departementet for fysikk og astrofysiske problemer, som Ginzburg grunnla ved Instituttet for fysikk og teknologi i 1968.
Ginzburg var en sekulær jøde, og etter at kommunismen falt i Sovjetunionen var han veldig aktiv innenfor jødisk liv, spesielt i Russland. Han var også kjent for å være imot antisemitisme, han støttet også Israel som en stat.
På 2000-tallet var Ginzburg politisk aktiv, og støttet den politiske liberale bevegelsen og menneskerettighetsbevegelsen. Han forsvarte Igor Sutjagin og Valentin Danilov mot anklager om spionasje fra staten. 2. april 2009 sa Ginzburg at FSB var en farlig institusjon og drev med tilnærmet stalinisme.
Ginzburg arbeidet ved Lebedev fysikk institutt for sovjetisk og russisk vitenskap i Moskva siden 1940.
Ginzburg døde 8. november 2009 på grunn av hjerteinfarkt. Han ble begravd 11. november 2009 i Novodevitsjijkirkegården i Moskva.
Dornier Seastar

Konstuksjon og utvikling

Seastar er en parasollvinget flybåt med to motorer montert i en enkelt nacelle over vingene i en «push-pull» konfigurasjon. I den generelle utforming ligner det sterkt på det nyskapende Dornier Wal hel-metal endekker fra 1920-tallet som ble bygget i over 250 eksemplarer ( inklusive  Roald Amundsens N-24 og N-25), og den direkte og større etterfølgeren, Dornier Flugzeugwerke's Dornier Do 18 fra 1930-tallet.
Den første prototypen ble bygget fra metallvingene på en Dornier Do 28 og med store stag som festet  vingene til sponsonene. Det foretok sin jomfrutur fra Hamburg 17. august 1984. Den andre prototypen som representererte den endelige konstruksjon var større, og hadde en ny komposittvinge med et sett støttestag til skroget. Det første flyet fløy fra Oberpfaffenhofen den 24. april 1987.
I oktober 2009 annonserte Dornier at de ville sette i gang produksjon av Seastar.
I mai 2010 annonserte Dornier at de ville bygge Seastar i Saint-Jean-sur-Richelieu, omtrent en halvtime fra Montreal, Quebec, Canada.
Selskapet har siden blitt et joint venture med to kinesiske statseide selskaper og har planer om å bygge flyet på to steder, i Oberpfaffenhofen i Tyskland, og i Wuxi, Kina.
I januar 2016 annonserte Dornier at Seastar skulle bygges av Diamond Aircraft Industries.
Graziano Pellè

Landslaget

Han ble tatt ut i Italias EM-tropp til EM i Frankrike 2016.
Filippinere i Norge

Filippinere i Norge utgjorde en innvandrerbefolkning på 16 431 personer pr. 1. januar 2012 Da er et betydelig antall filippinske sjøfolk i norsk kystfart, og fart mellom Norge og kontinentet men med effektiv hovedtilknytning i Norge, og et antall tilknyttet utenlandske ambassader i Oslo, ikke regnet med; heller ikke et høyt antall filippinskfødte som er blitt adoptert som barn av ikke-filippinske familier i Norge, eller innvandrere av vietnamesisk bakgrunn som er født i flyktningleirer på Filippinene.

Flest i Oslo

En tredjedel av norsk-filippinere bor i Oslo, forøvrige bor det innvandrere fra Filippinene i over 200 norske kommuner. Relativt flest bor i Tinn kommune i Telemark, hvor de utgjør 1,7% av innbyggerne, og i den lille kommunen Nesseby i Finnmark, der de utgjør 0,8 prosent (2006).

Godt utdannet

Mange av kvinnene er godt utdannet. 45% har høyere utdanning, og mange har 3-årig høyere utdannelse, for eksempel i helsefag. Dette gjør at norsk-filippinerne i gjennomsnitt har flere med høyere utdannelse enn befolkningen generelt, og enn andre innvandrergrupper. Norsk-filipperne er også på andre områder godt integrert, med høy sysselsetting og god valgdeltagelse.

Geografisk fordeling fra Filippinene - og i Norge

Den geografiske fordelingen av filippinere i Norge etter deres hjemregioner, er ujevn. I Oslo dominerer filippinere fra områder der morsmålet er tagalog, ilokano eller kapampangan (pampangeño), mens de som kommer fra områder der det tales cebuano utgjør et relativt lite innslag. Ellers i landet, med enkelte unntak, er folk av cebuanobakgrunn i sterk dominans. Unntakene er de større byene der situasjonen er noe mer jevnbyrdig, og for eksempel i Tinn kommune der de aller fleste kommer fra provinsene Cavite eller i noen grad Bataan, som begge er tagalogområder.

Religion

Religiøst er filippinerne i Norge i enda sterkere grad enn i hjemlandet medlemmer av den katolske kirke. Det skyldes at øya Mindanao, der muslimene utgjør en sterk ikke-katolsk minoritet, er sterkt underrepresentert blant de filippinere som er innvandret til Norge. Og de få filippinere som er tilflyttet fra Mindanao er nesten alle fra de nordlige områder eller fra Davao, ikke fra de sørvestlige provinser der den muslimske minoritet har sitt tyngdepunkt. Filippinerne utgjør et merkbart innslag i den katolske kirke i Norge. Norge ble i 1998 det første land utenfor Filippinene med en katolsk kirke vigslet til den filippinske nasjonalhelgen Lorenzo Ruiz. Den skjedde på Gjørnevatn ved Kirkenes, der filippinere utgjorde den største nasjonale enkeltgruppe blant katolikkene. Inntil den sterke polske arbeidsinnvandringen på midten av 2000-årene utgjorde filippinerne den største gruppen registrerte utenlandsfødte medlemmer av den katolske kirke i Norge, slik at det filippinske innslaget har satt et sterkt preg på de katolske menighetene. Siden 1970-årene og særlig 1980-årene har det vært utviklet en omfattende pastoralt arbeid særskilt blant filippinere.
Catfish John

«Catfish John» er en amerikansk sang, skrevet av Bob McDill og Allen Reynolds.

Innhold

Catfish John er en elvelandstryker og tidligere slave.

Innspillinger

Den ble spilt inn av countryartisten, Johnny Russell. «Catfish John» ble utgitt på singlen RCA Victor 74-0810 i 1972. Produsent var Jerry Bradley. B-siden var «Promises of Your Love». Den var den fjerde singlen fra LP-platen, Catfish John / Chained (RCA Victor LSP 4851). Sangen blir kreditert for å ha ført Bob McDill i de fremste rekkene blant countrymusikk-låtskrivere.
Den har også blitt fremført av Jerry Garcia (Jerry Garcia Band, Old and in the Way, Grateful Dead) og andre musikere.
Versjonen til Toots Hibbert ble utgitt på et tributt-CD-album til Grateful Dead, Fire on the Mountain: Reggae Celebrates the Grateful Dead (Pow Wow 7462), i 1996.
«Catfish John» har også blitt spilt inn av Nitty Gritty Dirt Band med Alison Krauss og utgitt på det doble CD-albumet, Will the Circle Be Unbroken, Volume III (Capitol 40177) i 2002.

Norsk versjon

Arne Bendiksen har skrevet en norsk tekst. Den norske tittelen er «Kan jeg tro ditt løfte».
Universitetet i Teheran

Universitet i Teheran er det eldste og mest prestisjefylte universitetet i Iran. Universitetet ble grunnlagt i 1934. Universitet havner vanligvis som det beste universitet i Iran innen globale rankinger. Universitet har syv campuser, inkludert 40 fakulteter, institutter og forskningssentre og har ca 33 000 studenter.
Haar (Westfalen)

Haar eller Haarstrang er en kjede med klipper langs den sørlige delen av det westfaliske lavlandet i den tyske delstaten Nordrhein-Westfalen. Den utgjør den sørlige delen av Hellweg Börde, som står på den motsatte siden av den nordlige delen av Süderbergland i Sauerland, nord for elvene Möhne og Ruhr.
Dens høyeste punkt er den 391 m høye Spitze Warte som befinner seg i nærheten av Rüthen-Hemmern i kjedens østligste del. Lenger vest hever kjeden med klipper seg i alminnelighet 200 til 250 meter over havet, og hever seg til omkring 100 til 150 meter over dalene til elvene Ruhr og Möhne i sør. I nord hever den seg over dalen til elven Lippe, adskilt av det øvre og lavere Hellweg, begge deler av Hellweg Börde.
Softball under Stillehavslekene 1969

Softball under Stillehavslekene  1969. Softball var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var første gangen som softball var med på programmet i stillehavslekene. Det var kun en turnering for kvinner.
Jørgen Lottrup Schydtz

Liv

Han var sønn av skogfogd Jens Jørgensen Schydtz og Christence Mette Johannes Leegardt. I 1776 ble han student fra Odense katedralskole, hvor han gikk sammen med vennen Rasmus Nyerup. I 1779 ble han huslærer hos konferensråd Nils Ryberg, og sammen med dennes sønn foretok han i 1784 en reise til Norge. I 1787 tok han juridisk embetseksamen, og ble 1790 ansatt i hoff- og stadsretten i København.
I 1797 ble han utnevnt til første assessor i Bergen stiftsoverrett, hvor han var justitiarius fra 1813.
Han var gift med Anne Margrete Ursin, enke etter Jens Ostenfeldt. Sønnen Jens Schydtz ble stiftamtmann i Bergen, mens sønnen Christian Lottrup Schydtz var prest.
Noen av Schydtz' brev til Rasmus Nyerup ble utgitt av Ludvig Daae i samlingen Udvalg af Breve til Prof. R. Nyerup.
R3-veien

R3-veien (engelsk: Highway R3) gjennom Laos, har endepunkter i Jinghong-grenseovergangen og Chiang Rai. Veien ble åpnet i 2008.
Kenny Lübcke

Bakgrunn

Utover i 1990-årene medvirket han som korist på flere utgivelser av artistene Rockers By Choice, Bamses Venner, Kandis, Michael Learns to Rock, Sanne Salomonsen, og Birthe Kjær. I tillegg har har han gitt ut flere solosingler og deltatt i musikalturneer som Chess og Jesus Christ Superstar samt flere tv-programmer og reklamefilmer. 
Han deltok på nytt i Dansk Melodi Grand Prix i 2001 med sangen «Drømmer om dig». Han har også sunget i en rekke heavy metal-band opp gjennom årene.
Lübcke har turnert flere ganger, både i Danmark og utlandet, blant annet for de danske styrkene i Kosovo, Serbia og Afghanistan. Til daglig jobber han ved Kastrup flyplass i København.
Fou

Fou (kinesisk: 缶, pinyin: Fǒu) er et amforaformet gammelt kinesisk slagverkinstrument. Det er laget av brent leire og benyttes likesom en gong.
I den gamle kinesiske musikkinstrumentkategoriseringen bayin tilhører den kategorien leire.
Instrumentet er også kjent i Korea.
Hjem (sang)

«Hjem» er den norske oversettelsen av den gamle amerikanske folkevisa «Home on the Range», gjort av Arne Bendiksen i 1965 til en plateinnspilling med Kirsti Sparboe. Arne Bendiksens frittstående oversettelse ble en kjempesuksess, og «Hjem» solgte i over 50 000 eksemplarer, og lå 15 uker på VG-lista med 3.-plass som høyeste plassering. Dette ble også Kirsti Sparboes største slager noensinne. Sangen ble også nektet spilt i enkelte radioprogram, fordi den fikk sjømenn i utenriksfart til å mønstre av på grunn av hjemlengsel. Til tross for Arne Bendiksens store katalog, vil han nok alltid bli husket for sangen «Hjem». Kirsti Sparboe gjorde også en nyinnspilling av «Hjem» på Frem fra Glemselen kap.14 i 1984.
Kirsti Sparboe har fortsatt «Hjem langt mot nord» på sitt repertoar på sine mange turneer over hele Norge.
Nidaros Roller Derbyklubb

Medlem av

Norges Idrettsforbund, herunder Sør-Trøndelag Idrettskrets, og Norges Skøyteforbund, herunder Sør-Trøndelag Skøytekrets. Den 18. oktober 2012 ble de medlem av WFTDA (Women's Flat Track Derby Association) som første norske roller derby klubb.
Pyrrhula waterstradti

Beskrivelse

Malaydompap minner om en blanding mellom nymfedompap og hvitkinndompap (P. leucogenis). Den har hovedsakelig grå fjærdrakt (som nymfedompapen) og de samme tegningene som dompaper flest, men den mangler både sort hette og maske, og den har store hvite kinnflekker på hvert kinn, akkurat som hvitkinndompapen. Den skiller seg ellers fra nymfedompap gjennom noe kortere nebb, vinger og stjert, samt forskjeller i vokaliseringen.
Arten er endemisk for et sentralt fjellområde på Malayahalvøya, som strekker seg fra Selangor og østover til Pahang. Ingen ting er kjent om atferden.
Sultan Ismail kraftverk

Sultan Ismail kraftverk er et varmekraftverk i Paka i delstaten Terengganu i Malaysia, om lag 100 km fra delstatshovedstaden Kuala Terengganu. Det har en installert produksjonskapasitet på 1136 MW fordelt på 8 gassturbiner og 4 dampturbiner, alle med kogenerasjon. Teknologien er levert av bl.a MHI og Toshiba.
Brenselkilden er primært naturgass, men også fyringsolje, begge deler levert av Petronas. Anlegget ble ferdigstilt for driftsstart i 1988. Operatør er et selskapet Tenaga Nasional Berhad.